Publication: Magyar Közlöny
Issue: MK-2002-144 (Year: 2002, Number: 144)
Era: 1990-2004
Section: a 22/2002. (XI. 22.) GKM rendelethez
Paragraph Index: 304

b) a levegõnek vagy a gázoknak a folyadékhoz viszonyított aránya ne haladja meg: — a 20%-ot a nem iható és olyan folyadékokra, amelyek viszkozitása nem haladja meg 1 mPa× s-t, — a 10%-ot az iható folyadékokra és egyéb olyan folyadékokra, amelyek viszkozitása 1 mPa× s felett van. Ha a levegõnek vagy a gázoknak a folyadékhoz viszonyított aránya meghaladja a fenti százalékokat és a gázleválasztó a legnagyobb megengedett hibák tekintetében nem tesz eleget a követelményeknek, akkor a gáz- vagy levegõbuborékoknak világosan láthatóaknak kell lenniük a gázjelzõben. 2.2.2. Ha a szivattyú-bemenetnél a nyomás mindig nagyobb, mint a légköri nyomás és a folyadék telített gõznyomása, és ha nincs gázleválasztó, akkor gázelszívó vagy 2002/144. szám különleges gázelszívó válik szükségessé. Ezekre akkor van szükség, ha fennáll a lehetõsége annak, hogy gázok keletkezzenek a szivattyú és a mérõeszköz között, amikor nincs áramlás, vagy ha gáz-felhalmozódások juthatnak be a csövekbe (pl. amikor az ellátó tartály teljesen üres) úgy, hogy a legkisebb kiadható mennyiség 1%-át meghaladó speciális hibát okoznak. 2.2.2.1. A 100 m3-t meg nem haladó legnagyobb térfogatáramon mûködõ gázelszívóra, valamint a különleges gázelszívóra vagy külön típusjóváhagyás vonatkozik, vagy a jóváhagyás benne lehet annak a mérõrendszernek a jóváhagyásában, amelyiknek a részét képezi, amennyiben e melléklet a mérõrendszer típusjóváhagyását írja elõ. A 100 m3-t meghaladó legnagyobb térfogatáramon mûködõ gázelszívók esetén azonban a típusjóváhagyást meg lehet adni azonos tervezésû és kisebb méretû jóváhagyott típus alapján. A külön típusjóváhagyással rendelkezõ gázelszívókat és különleges gázelszívókat lehet használni a gázjelzõ nélküli mérõrendszerekhez. 2.2.2.2. A gázelszívót vagy különleges gázelszívót elvileg a szivattyú után kell szerelni. A szivattyúval azonban egybe is építhetõ. Mindkét esetben lehetõleg a csõvezeték legmagasabb pontjára kell szerelni, lehetõleg a mérõ elé és ahhoz a lehetõ legközelebb. Ha a mérõ szintje alá szerelik, egy — ha szükséges nyomáshatároló szeleppel ellátott — visszacsapó szerkezetet kell beépíteni, ami megakadályozza, hogy a szelep és a mérõ közötti csövek kiürüljenek. Ha a mérõ elõtti csõvezetékben több magas pont van, több gázelszívóra is szükség lehet. 2.2.2.3. A gázelszívó vagy különleges gázelszívó mûködési határai ugyanazok, mint a gázleválasztóra a 2.2.1.3. pontban meghatározottak, ideértve a legkisebb kiadható mennyiséget, amelyre ezeket a szerkezeteket gyártották. 2.2.2.4. A gázelszívónak vagy különleges gázelszívónak a mérõrendszer legnagyobb térfogatáramán biztosítania kell a levegõ-felhalmozódás kiküszöbölését, amelynek mértéke, légköri nyomáson mérve, legalább egyenlõ a legkisebb kiadható mennyiséggel, anélkül, hogy a járulékos hiba nagyobb lenne, mint a legkisebb kiadható mennyiség 1%-a. A különleges gázelszívónak ezenkívül arra is képesnek kell lennie, hogy folyamatosan leválassza azt a gáz- vagy levegõmennyiséget, amely a szállított folyadék 5%-ával egyenlõ a legnagyobb térfogatáramon anélkül, hogy az ebbõl eredõ járulékos hiba meghaladná a 2.1. pontban rögzített határokat. 2.2.3. A 2.2.1. és 2.2.2. pontok követelményei nem tiltják meg a kézi vagy automatikus elszívó berendezések jelenlétét a nagyméretû, helyhez kötött létesítményekben. 2.2.4. Ha a folyadék szállításáról úgy gondoskodnak, hogy a használati feltételektõl függetlenül sem gáz, sem levegõ nem keletkezhet, és nem hatolhat be a felvevõ csövekbe mérés közben a mérõ elõtt, akkor nincs szükség gázleválasztó szerkezetre, amennyiben az a gázképzõdés, ami esetleg elõfordulhat az olyan idõszak alatt, amikor nincs áramlás, nem okoz a legkisebb kiadható mennyiség 1%-át meghaladó specifikus hibát. 2.3. Nem szivattyúzott áramlás 2.3.1. Szükség van gázleválasztóra olyan esetekben, amikor a mérõrendszert a gravitáció mûködteti szivattyú használata nélkül, és ha a mérõeszköz elõtt a csõvezeték valamennyi részében a folyadék nyomása és magában a mérõrendszerben a nyomás nagyobb, mint a telített gõznyomása, vagy a légköri nyomás. A mérõrendszer üzembe helyezése után olyan kialakítás szükséges, amely biztosítja, hogy a rendszer helyesen feltöltött állapotban maradjon. 2.3.2. Ha a folyadék nyomása feltehetõen kisebb, mint a légköri nyomása, de nagyobb, mint a telített gõznyomás, egy arra alkalmas szerkezettel meg kell gátolni a levegõnek a mérõbe jutását. 2.3.3. Ha a mérõrendszert gáznyomás mûködteti, a gáznak a mérõbe jutását meg kell akadályozni egy megfelelõ szerkezettel. 2.3.4. A mérõ és az átadás-átvételi pont között a folyadék nyomásának minden körülmények között magasabbnak kell lennie, mint a folyadék telített gõznyomása. 2.4. A gáz eltávolítása A gázleválasztó gázeltávolító csöve nem tartalmazhat olyan kézzel állítható szelepet, amelynek a lezárása megakadályozza a gázleválasztó mûködését. Ha biztonsági okból szükség van ilyen szelepre, akkor biztosítani kell a karbantartás lehetõségét nyitott helyzetben, egy záró-berendezés segítségével. 2.5. Örvénylésgátló szerkezet Ha általános követelmény, hogy a mérõrendszer tartálya teljesen kiüríthetõ legyen, akkor a tartály kimenõ nyílását örvénylésgátló szerkezettel kell ellátni, kivéve azt az esetet, amikor a rendszerbe gázleválasztót építettek be. 2.6. Viszkózus folyadék Mivel a gázleválasztó és gázelszívó hatékonysága a folyadék viszkozitásának növekedésével csökken, ezeket a szerkezeteket nem kell felszerelni olyan folyadékok esetén, amelyek dinamikus viszkozitása 20 ˚C-on meghaladja a 20 mPa× s-ot. A szivattyút úgy kell kialakítani, hogy a bemeneti nyomás mindig nagyobb legyen, mint a légköri nyomás. Ha ez a feltétel bármilyen okból valószínûleg nem teljesül, akkor egy eszközt kell elhelyezni, ami automatikusan megállítja a folyadék áramlását, amint a bemeneti nyomás a külsõ légköri nyomás alá süllyed. Nyomásmérõt kell használni ennek a nyomásnak a figyelésére. Ezekre a feltételekre nincs szükség, ha a mérõrendszerben vannak olyan szerkezetek, amelyek biztosítják, hogy nem juthat be levegõ a csökkentett nyomásnak kitett csõszakaszok csatlakozási pontjain. Amikor a mérõrendszert nem használják, a csöveket az átadás-átvételi pontig folyadékkal feltöltve kell tartani. 2002/144. szám

Source: https://magyarkozlony.hu/hivatalos-lapok/4d802452610a683a027fb957d1a57ae4e1f111aa/dokumentumok/18f8a50d70e4a191f8c2dc2ce163ba821cc1ea1a/letoltes